Omnibus praesentes litteras inspecturis, Nicolaus de Altovillari, domini Regis baillivus, salutem. Noveritis quod vir venerabilis Joannes, abbas Sancti Benedicti Floriacensis, in praesentia nostra donavit et quittavit duodecim denarios censuales quos domina de La Nate et Joannes primogenitus ejus priori de Giemo Veteri debebat, tali conditione quod idem Joannes donavit et quittavit in perpetuum octo denarios censuales quos ipse et ejus mater percipiebat in vinea quae fuit Theobaldi Saincho, monachi Sancti Benedicti et quatuor denarios censuales quos similiter percipiebat in terra Petri Sancho et Nicolai Sancho, fratrum, et pro hac quittatione dedit praedictus prior praedicto Joanne et matri suae quadraginta solidos parisiensium et hanc quittationem et donationem tenetur fide praestita corporali facere, laudavi et concedi a matre sua et ab aliis qui in hoc aliquid juris possent reclamare; dictus Joannes qui insuper ad hoc faciendum et firmiter tenendum se et res duas obligavit erga dictum abbatem. In cujus rei testimonium et memoriam praesentes litteras ad petitionem memorati abbatis et ipsius Johannis sigillo nostro fecimus communiri. Actum anno Domini 1236, mense martio.